### | | | | --- | --- | | | | | --- | | **Byråd** 26. april 2016 Sagsnr. 710-2014-9659 Dok.nr. 710-2016-162972 Maren Andreasen | | 83.                 Forslag til lokalplan nr. 365 - 2. etape af [adresse] i Hinnerup - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY, høring, TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til forslag til
”Lokalplan nr. 365 - 2. etape af [adresse] i Hinnerup” for et privatejet
areal på ca. 8,7 ha ved [adresse] og
[adresse].

Formålet med lokalplanen er at åbne mulighed for at udvide
det nye boligområde ved [adresse] med yderligere henholdsvis 38 åben-lave
og 21 tæt-lave boliger. Det indgår også i formålet at sikre, at der udlægges
stier i området og sker tilpasning til naboområderne. Lokalplanen omhandler
anden og sidste etape af området ved [adresse] i Hinnerup.

Teknik og Kultur har udarbejdet lokalplanforslaget i
samarbejde med områdets ejer og dennes rådgiver.

**VURDERING**

Lokalplanforslaget er udarbejdet på initiativ af områdets
ejer. Området ligger indenfor rammeområde 2.BO.8 i Kommuneplan 13 og er i
overensstemmelse med denne.

Lokalplanforslaget udgør en naturlig afslutning på den
eksisterende bebyggelse ved [adresse] og forslaget
er udarbejdet i overensstemmelse med den udbygningsskitse,
som var indarbejdet i den gældende lokalplan nr. 327. En del af lokalplan nr.
327 vil blive erstattet af lokalplan nr. 365, når den er endelig vedtaget.

På en del af det fælles friareal udlægges areal til en
støjvold langs [adresse]. Støjvolden bliver ca. to meter høj og placeres
inden for den tinglyste vejbyggelinje.

Teknik og Kultur har foretaget en screening af
lokalplanforslaget efter ”Lov om miljøvurdering af planer og programmer”. Det
vurderes, at de miljømæssige konsekvenser som følge af lokalplanens
gennemførelse er af sådan en karakter, at det ikke er nødvendigt at udarbejde
en egentlig miljøvurdering.

**ØKONOMI**

Lokalplanen forventes realiseret som privat udstykning og
byggemodning. Derfor medfører planen ikke udgifter for Favrskov Kommune.

Zehnia Johansen har underskrevet en erklæring om fraskrivelse af
kommunal overtagelsespligt.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Når Byrådet har godkendt lokalplanforslaget, skal det
offentliggøres ved annoncering på kommunens hjemmeside med en indsigelsesfrist
på mindst otte uger.

**INDSTILLING**

Direktøren for Teknik og Kultur indstiller til Byrådet:

1.   At forslag til ”Lokalplan
nr. 365 – 2. etape af [adresse] i Hinnerup” godkendes og fremlægges i
offentlig høring i otte uger.

**BESLUTNING**

***Teknik- og Miljøudvalget, 7. april 2016:***

Fraværende:Ingen

Indstilles godkendt.

***Økonomiudvalget, 19. april 2016:***

Fraværende:Ronny Mogensen

Indstilles godkendt.

**Bilag**

|  |  |
| --- | --- |
| Forslag til "Lokalplan nr. 365 - 2. etape af [adresse] i Hinnerup" | 710-2016-139406 |